Bingah sangêt manah kula, dene organ kita kaparêng ngêwrat tatananipun tanah Indhiya Nèdêrlan, ingkang sayêktosipun maedahi sangêt tumrapipun para warga saha para maos sadaya, namung wontên ingkang kirang têrang sakêdhik, cobi manawi sadhèrèk rêdhaktur kaparêng kula badhe mêwahi katrangan, supados sampun andadosakên kalèntunipun para maos.§ Rêdhaksi bingah sangêt manawi wontên sadhèrèk ingkang karsa nglerêsakên, utawi nambahi katrangan kados panjênêngan punika, botên langkung namung matur nuwun.